


Pakuotės lapelis: informacija pacientui

GALAZOLIN 0,1 % nosies lašai (tirpalas)
ksilometazolino hidrochloridas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
· Neišmeskite šio lapelio, nes vėl gali prireikti jį perskaityti.
· Jeigu norite sužinoti daugiau arba pasitarti, kreipkitės į vaistininką.
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
· Jeigu per 5 dienas Jūsų savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?

1.	Kas yra Galazolin ir kam jis vartojamas
2.	Kas žinotina prieš vartojant Galazolin 
3.	Kaip vartoti Galazolin 
4.	Galimas šalutinis poveikis
5.	Kaip laikyti Galazolin 
6.	Pakuotės turinys ir kita informacija


[bookmark: _Toc129243139][bookmark: _Toc129243264]1.	Kas yra Galazolin ir kam jis vartojamas

Galazolin yra nosies lašai. Jo veiklioji medžiaga ksilometazolino hidrochloridas yra imidazolo grupės junginys, sukeliantis simpatikomimetinį poveikį. Užlašintas ant nosies gleivinės vaistas sutraukia kraujagysles, todėl mažėja nosiaryklės gleivinės hiperemija, paburkimas bei išskyrų kiekis. 
Šio vaisto vartojama esant įprastiniam peršalimui, alerginei slogai arba vidurinės ausies uždegimui.


[bookmark: _Toc129243140][bookmark: _Toc129243265]2.	Kas žinotina prieš vartojant Galazolin 

Galazolin  vartoti negalima:
· jeigu yra alergija ksilometazolino hidrochloridui arba bet kuriai pagalbinei šio vaisto medžiagai (jos išvardytos 6.1 skyriuje);
· jeigu yra sausoji sloga;
· jeigu yra uždaro kampo glaukoma;
· jeigu pacientui ką tik pašalinta hipofizė arba atlikta kitokia operacija, kurios metu buvo atvertas kietasis smegenų dangalas;
· jeigu pacientas jaunesnis kaip 7 metų.

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti Galazolin, jeigu sergate širdies liga (pvz., pailgėjusio QT intervalo sindromu).

Pacientams, kurie serga krūtinės angina, padidėjusio kraujospūdžio liga (hipertenzija), cukriniu diabetu, prostatos hiperplazija ar kurių skydliaukės veikla suaktyvėjusi, vaisto reikėtų vartoti labai atsargiai.
Vaisto negalima vartoti kartu su MAO inhibitoriais bei tricikliais antidepresantais.

Infekcijos plitimo profilaktikai nosies lašų buteliuką turi vartoti tik vienas pacientas.

Vaikams
Jaunesniems kaip 7 metų vaikams šio vaisto vartoti negalima.

Kiti vaistai ir Galazolin
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Retai galima Galazolin ir triciklių antidepresantų sąveika.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Kadangi ksilometazolino hidrochloridas gali sukelti sisteminį kraujagyslių sutraukiamąjį poveikį, nėščioms moterims jo vartoti nerekomenduojama. Nėščiai moteriai vaisto galima vartoti tik tokiu atveju, jei, gydytojo nuomone, nauda motinai didesnė už pavojų vaisiui. 
Žindyvei vaisto reikia vartoti atsargiai.

Vairavimas ir mechanizmų valdymas
Galazolin gebėjimo vairuoti ir valdyti mechanizmus neveikia.

Galazolin sudėtyje yra benzalkonio chlorido.
Viename vaistinio preparato ml yra 0,1 mg benzalkonio chlorido. Benzalkonio chloridas gali sukelti sudirginimą ar patinimą nosies viduje, ypač jei vartojamas ilgai.

Vyresniems negu 7 metų pacientams į kiekvieną nosies landą reikia lašinti kas 8–10 val. po 2–3 nosies lašus.
Paprastai vaisto reikėtų vartoti 5 dienas. Išimtiniu atveju galima vartoti ilgiau, tačiau jokiu būdu ne ilgiau kaip 2 savaites.

Vartojimo metodas
Vartoti į nosį.

1. Prieš kiekvieną vartojimą atsukite dangtelį.
2. Švelniai išsišnypškite nosį.
3. Atloškite galvą.
4. Apverskite buteliuką ir įstatykite lašintuvo galiuką į vieną nosies landą.
5. Švelniai suspauskite buteliuką nykščiu ar smiliumi ir įlašinkite norimą skaičių lašų į nosies landą.
6. Pakartokite 3-5 veiksmus kitai nosies landai.
7. Po naudojimo užsukite buteliuko dangtelį.

Jei manote, kad vaistas veikia per stipriai arba per silpnai, nedelsdami kreipkitės į gydytoją.

Ką daryti pavartojus per didelę Galazolin dozę?
Gerokai perdozuotas arba netyčia išgertas vaistas pacientams, ypač vaikams, sukelia per stiprų raminamąjį poveikį, regos sutrikimą, galvos skausmą, nervingumą, širdies ritmo sutrikimą ir nemigą. 
Ilgiau vartojamas Galazolin gali sukelti vaistų poveikiui nejautrią antrinę slogą (Rhinitis medicamentosa). Vaisto perdozavus, reikia nedelsiant kreiptis į gydytoją, kuris skirs simptomį gydymą.

Vaisto pavartojus per daug, būtina nedelsiant kreiptis į gydytoją ar vaistininką.

Pamiršus pavartoti Galazolin 
Negalima vartoti dvigubos dozės norint kompensuoti praleistą dozę.

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Dažnas (nuo ≥ 1/100 iki < 1/10)
-	čiaudulys,
· nemalonus nosies gleivinės sausumas, deginimas, dirginimas.
[bookmark: _Hlk69115860]
Nedažnas (nuo 1/1 000 iki <1/100)
· kraujavimas iš nosies.

Labai retas (<1/10 000)
-	dažnas širdies plakimas,
-	galvos skausmas, mieguistumas, per stiprus raminamasis poveikis (perdozavus, ypač vaikams, netyčia nurijus vaisto),
-	nuovargis.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti tiesiogiai, užpildę interneto svetainėje www.vvkt.lt esančią formą, ir pateikti ją vienu iš šių būdų: raštu adresu (Valstybinei vaistų kontrolės tarnybai prie Lietuvos Respublikos sveikatos apsaugos ministerijos), Žirmūnų g. 139A, LT 09120 Vilnius; nemokamu fakso numeriu (8 800) 20 131; telefonu (8 6) 143 35 34; el. paštu NepageidaujamaR@vvkt.lt, per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

Šį vaistą laikykite vaikams nepastebimoje ir nepasiekiamoje vietoje.
Laikyti ne aukštesnėje kaip 25 C temperatūroje.
Buteliuką laikyti išorinėje dėžutėje, kad vaistas būtų apsaugotas nuo šviesos.
Pirmą kartą atidarius buteliuką, nosies lašų tinkamumo laikas – 12 savaičių.

Ant buteliuko etiketės ir dėžutės po „Tinka iki/EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

Galazolin sudėtis
-	Veiklioji medžiaga yra ksilometazolino hidrochloridas. Kiekviename ml tirpalo yra 1 mg (0,1%) ksilometazolino hidrochlorido. Kiekviename laše yra 0,05 mg ksilometazolino hidrochlorido.
· Pagalbinės medžiagos yra natrio-divandenilio fosfatas monohidratas, dinatrio fosfatas dodekahidratas, natrio chloridas, sorbitolis, dinatrio edetatas, benzalkonio chloridas, išgrynintas vanduo.

Galazolin išvaizda ir kiekis pakuotėje

Skaidrus ir bespalvis tirpalas.
Kartono dėžutėje yra 10 ml polietileno buteliukas su lašintuvu ir užsukamu dangteliu.


Registruotojas
Zakłady Farmaceutyczne POLPHARMA S.A.
ul. Pelplińska 19, 83-200 Starogard Gdański, Lenkija

Gamintojas
Zakłady Farmaceutyczne POLPHARMA S.A.
Oddział Medana w Sieradzu
ul. Władysława Łokietka 10, 98-200 Sieradz, Lenkija

Jeigu apie šį vaistą norite sužinoti daugiau, kreipkitės į vietinį registruotojo atstovą:
POLPHARMA S.A. atstovybė 
E. Ožeškienės g. 18A
LT-44254 Kaunas
Tel. +370 37 325131


Šis pakuotės lapelis paskutinį kartą peržiūrėtas 2025-09-30

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

